Предсједник Општине Никшић размотрио је Извјештај о раду и финансијском пословању Јавне установе Никшићко позориште за 2021. годину и дао следеће

**О Ц Ј Е Н Е**

1. Јавна установа Никшићко позориште је и поред свих тешкоћа и ограничења проузрокованих тешком епидемиолошком ситуацијом успјела да током 2021. године дјелимично реализује планирану програмску концепцију.
2. Никшићко позориште је у извјештајном периоду, у складу са прописаним епидемиолошким мјерама и препорукама, у сарадњи са другим субјектима и установама културе, остварило низ програмских садржаја.
3. Организација и реализација традиционалне театарске смотре 17. „Међународног фестивала глумца” која је у основи посвећена глумцу и глуми, захваљујући етаблираним позоришним комадима и плејади глумачких великана, додатно је унаприједила културну понуду нашег града високо га позиционирајући на регионалној фестивалској мапи.
4. Упркос тешкоћама у којем се драмска умјетност нашла у периоду пандемије корона вируса, Никшићко позориште је у извјештајном периоду дјелимично успјело реализовати програмом зацртане пројекте из издавачке дјелатности и тиме обогатило културни живот града и дало значајан допринос црногорској културној сцени.
5. У сврху унапређивања дигиталног маркетинга те профила Никшићког позоришта успјешно је обновљен сајт, путем којег ће Позориште пружати квалитетнију информисаност својoj публици.

На основу датих оцјена предсједник Општине Никшић донио је следеће

**З А К Љ У Ч К Е**

1. Усваја се Извјештај о раду и финансијском пословању Јавне установе Никшићко позориште за 2021. годину.
2. Никшићко позориште се позиционирало као кровна институција културе у граду, па је за очекивати, уколико епидемиолошка ситуација дозволи, да ће и у наредном периоду Позориште, поред позоришне, процесом дигитализације позоришне сале популарисати и унаприједити и филмску продукцију, као и низ других видова умјетности и културе уопште, што значајно доприноси афирмацији Никшића као културног центра Црне Горе.
3. Изузетни сценски услови, стваралачки опус, богатство позоришног живота, као и све израженији захтјеви публике за новим драмским насловима намећу обавезу да Никшићко позориште континуирано, снажније и још динамичније доприноси развоју позоришне умјетности, не само кроз реализацију сопствене, већ и гостујуће театарске продукције.

ПРЕДСЈЕДНИК

 Марко Ковачевић, с.р